Președintele Ucrainei, Volodimir Zelenski, a sosit în Spania pentru o vizită oficială, luni, și a fost primit de Regele Felipe al VI-lea și de alți oficiali spanioli, relatează The Kyiv Independent.
Liderul ucrainean are programată o întrevedere cu prim-ministrul Spaniei, Pedro Sanchez.
„Am ajuns în Spania pentru a semna un acord bilateral de securitate și pentru a purta discuții cu prim-ministrul Pedro Sanchez”, a declarat Zelenski pe Telegram. Kievul are acorduri similare cu alte nouă state.
„Vom discuta despre viitorul cooperării noastre în apărare, pregătirea unui nou pachet de ajutoare militare și instruirea soldaților ucraineni”, a mai precizat președintele Zelenski.
Volodimir Zelenski susține că el și premierul spaniol intenționează și să își coordoneze pașii în ceea ce privește summitul global al păcii și reuniunea Consiliului European, evenimente programate pentru luna iunie.
Madridul ar urma să anunțe un nou pachet de ajutoare militare, în valoare de 1,13 miliarde de euro, care va cuprinde tancuri Leopard 2 și rachete Patriot, conform informațiilor transmise de El Pais.
Este prima vizită a lui Zelenski de la preluarea mandatului de președinte al Ucrainei.
Inițial, călătoria fusese programată să aibă loc la jumătatea lunii mai, dar, potrivit CNN Portugal, planul a fost schimbat din cauza „situație interne grave din Ucraina de la acel moment”.
Pe 10 mai, forțele ruse au lansat o nouă ofensivă în nordul regiunii Harkov.